《伍有开贻梅竹植家圃二首 其一》
明代·何吾驺

平生最爱雪，归老独看梅。非子移奇树，巡檐笑未开。

千人擎露掌，百和糁春杯。老鬓横斜得，疏烟淡月来。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。